**UZAICINĀJUMS**

**dalībai cenu aptaujā**

**“Uzlādējama galvas luktura iegāde Valsts policijas koledžas vajadzībām”**

1. **Pasūtītājs:**

Valsts policijas koledža (turpmāk– **Koledža**)

Ezermalas 10, Rīga, LV – 1014

**2. Kontaktpersonas:**

Valsts policijas koledžas Administratīvās nodaļas juridiskā atbalsta grupas iepirkuma speciāliste Ingrīda Borovoja, e-pasts: ingrida.borovoja@koledza.vp.gov.lv

**3. Informācija par cenu aptaujas priekšmetu:**

Lai nodrošinātu Valsts policijas koledžas (turpmak – Koledžas) kinologijas nodaļas apmācību iekšējās drošības fonda projektā “Smagās, organizētās un pārrobežu noziedzības apkarošanas stiprināšana un sadarbības veicināšana ar iesaistītajām valstīm” (turpmāk IDF K-9) apmācību veiksmīgu norisi, Koledžai nepieciešams iegadāties uzlādējamus galvas lukturus, kuriem jāatbilst tehniskā specifikācijā noteiktam (uzaicinājuma dalībai cenu aptaujā iepirkuma pielikums Nr.1.).

**4. Prasības pretendentiem**

Pretendents ir juridiska persona, kura ir reģistrēta Latvijas Republikas normatīvajos aktos noteiktajā kārtībā.

Attiecībā uz pretendentu nav konstatējami Publisko iepirkumu likuma 9. panta astotajā daļā minētie apstākļi.

Pretendents apliecina, ka tam (t.sk. to valdes vai padomes locekļiem, patieso labuma guvējiem, pārstāvēt tiesīgajām personām vai prokūristam, vai personai, kura ir pilnvarota pārstāvēt to darbībās, kas saistītas ar filiāli) nav piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

Piedāvājumā ietvertai produkcijai jāatbilst Latvijas Republikas un Eiropas Savienības normatīvajam regulējumam attiecībā uz preču izcelsmi. Ir aizliegts piedāvājumā tieši vai netieši ietvert tādas preces, ja šo preču izcelsme ir Krievija vai Baltkrievija, vai ja tās tiek eksportētas no Krievijas vai Baltkrievijas.

**5. Piedāvājuma iesniegšana:**

Pretendents aizpilda pieteikumu dalībai cenu aptaujā un “Tehniskā specifikācija / Tehniskais piedāvājums / Finanšu piedāvājums” (uzaicinājuma cenu aptaujas pielikums Nr.2).

Pieteikumu pretendents Koledžā iesniedz līdz **2024. gada 01. oktobrim plkst.16:00**, nosūtot to elektroniski parakstītu uz šādu elektronisko adresi: ingrida.borovoja@koledza.vp.gov.lv, vai iesniedz parakstītu papīra formā Koledžas Administratīvās nodaļas dokumentu pārvaldībā Administratīvā korpusa 208/2. kabinetā Ezermalas ielā 10, Rīgā, LV-1014.

Pretendents var iesniegt tikai vienu piedāvājuma variantu.

Pretendents sagatavo piedāvājumu cenas, norādot 2 zīmes aiz komata.

**6. Piedāvājuma vērtēšana:**

Koledža vērtē pienācīgi iesniegtus piedāvājumus pēc šādiem kritērijiem:

- Tikai zemākās cenas vai tikai izmaksu vērtēšana;

- piedāvājums atbilst cenu aptaujas uzaicinājuma dokumentācijas un Tehniskās specifikācijas prasībām;

- piedāvātā cena ir zemākā un/vai kopējas izmaksas ir saimnieciski izdevīgākas;

**7. Pakalpojuma līgums, samaksas noteikumi:**

Par nepieciešamo preces piegādi, izpildes laiku, kartību un tml. vienojas abu pušu kontaktpersonas.

Apmaksa tiek veikta pēc savstarpējo pieņemšanas-nodošanas akta parakstīšanas un rēķina izrakstīšanas.

**1.pielikums**

Uzaicinājumam dalībai cenu aptaujā

“Uzlādējama galvas luktura iegāde Valsts policijas koledžas vajadzībām”

**Tehniskā specifikācija**

**“Uzlādējama Galvas luktura iegāde Valsts policijas koledžas vajadzībām”**

1. **Vispārīgās prasības.**
2. Izpildītājs nodrošina Tehniskajā specifikācijā norādīto preces piegādi pēc Pasūtītāja pieprasījuma atbilstoši Pasūtītāja vajadzībām.
3. Izpildītājs nodrošina, lai transportēšanas laikā prece tiktu attiecīgi iepakota un netiktu bojāta.
4. Izpildītājs apzinās, ka visi ar Preces piegādi radušies papildus izdevumi būs jāsedz par saviem līdzekļiem; Pasūtītājs neapmaksās piegādes laikā radušos papildus darbus un izdevumus.
5. Izpildītājs, pirms plānotās preču piegādes, atsevišķi saskaņo ar Pasūtītāju plānoto piegādes laiku.
6. Izpildītājs nodrošina pasūtījuma izpildi ne ilgāk kā 5 (piecu) darba dienu laikā pēc Pasūtītāja veiktā pasūtījuma. Puses ir tiesīgas vienoties par citu pasūtījuma izpildes termiņu. Šādos gadījumos termiņa maiņai ir jābūt pamatotai un tā nedrīkst būt atkarīga no attiecīgās Puses darbības vai bezdarbības.
7. Piegādātā prece nedrīkst būt iepriekš lietota, tajā nedrīkst būt iebūvētas lietotas vai atjaunotas komponentes.
8. Finanšu piedāvājumā norādītajās cenās Izpildītājs iekļauj visas ar pakalpojumu sniegšanu saistītās izmaksas, tai skaitā arī piegādes izmaksas, visu veidu sakaru izmaksas, izmaksas, kas saistītas ar pakalpojumu kvalitātes nodrošinājumu.
9. Izpildītājs nodrošina precei ne mazāk kā 24 (divdesmit četru) mēnešu garantiju. Nekvalitatīvas preces apmaiņas termiņš ne mazāks kā 3 dienas no pretenzijas saņemšanas dienas.
10. Pasūtītājs rakstveidā informē Izpildītāju par atklātajiem veiktās Piegādes, vai izpildītā Pakalpojuma trūkumiem, ja tas ir nekvalitatīvs, nepilnīgs, kā arī, ja tiek konstatēti citi apstākļi.
11. Izpildītājs novērš jebkuru Preces defektu vai apmaina pret jaunu, ja defekts ir atklāts, pirms uzsākta Preces izmantošana.
12. Izpildītājs novērš jebkuru Preces defektu vai apmaina pret jaunu Preci bez maksas, ja defekts ir atklāts Preces garantijas laikā.
13. Izpildītājs apzinās, ka Pasūtītājs ir tiesīgs iepirkt tādu preču daudzumu, kāds nepieciešams Pasūtītāja darbības nodrošināšanai.
14. Pasūtītājs, ja tas ir nepieciešams, var pasūtīt arī cita veida preces, kas pieejamas pie Izpildītāja. Par to izmaksām Izpildītājs vienojas ar Pasūtītāju katrā gadījumā atsevišķi.
15. Izpildītājs nodrošina preces piegādi Pasūtītājam uz adresi: Ezermalas iela 10, Rīga, LV-1014 darba laikā no plkst.08.00 – 16.30, iepriekš laicīgi saskaņojot laiku ar Valsts policijas koledžas kontaktpersonu.
16. **Tehniskās prasības uzlādējamam gaismas lukturim.**

|  |  |  |
| --- | --- | --- |
| **Preces nosaukums / apraksts**  | **Vienība** | **Indikatīvais viena pasūtījuma apjoms**  |
| Uzlādējams galvas lukturis ar LED spuldzi.Maksimālais gaismas spožums minimāli 300 LM;Maksimālais degšanas laiks pie maksimālā gaismas spožuma ne mazāk kā 1.5 h;Maksimālais gaismas attālums apmēram 75 m;Ūdens izturībai priekšējam lukturim un akumulatoram jāatbilst ne mazāk kā IPX5 prasībām.Darbības laiks ne mazāks kā 4000 min.Akumulatora tilpums ne mazāks kā 800 mAh, tips Ni-MHPlata, neslīdoša galvas saite.Komplektā nāk USB uzlādes kabelis un instrukcija Latviešu valodā. | Gab. | 10 |

\*\*Norādītajam preču daudzumam ir informatīvs raksturs un tas tiek izvirzīts viszemākās cenas noteikšanai.

*\*(Datums)*

|  |  |  |
| --- | --- | --- |
| *(Pilnvarotās personas amata nosaukums)* | *(\*Personiskais paraksts)* | *(Paraksta atšifrējums)* |

\*ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU